open-index/open-wikipedia-markdown huggingface dataset:
Laajan rautatieasema

**Laajan rautatieasema** () oli Suomen rataverkon liikennepaikka rataosalla . Liikennepaikka sijaitsi noin kuuden kilometrin päässä Laajan kylän kaakkoispuolella Suomussalmen kunnassa Kainuussa. Liikennepaikan etäisyys Helsingin rautatieasemalta on 722,3 rautatiekilometriä mitattuna Pieksämäen rautatieaseman kautta.

## Historia
Liikennepaikka avattiin kaupalliselle liikenteelle 1. joulukuuta 1952.

Laajan asemalla on aiemmin ollut tavara- ja henkilöliikennettä. 1960-luvulla Laajassa kohtasivat päivittäin Kontiomäeltä ja Pesiökylästä tulevat kiskobussit. Tuolloin Laajan liikennepaikka toimi Hyrynsalmen liikennepaikan alaisena miehitettynä laiturivaihteena. Viimeisinä vuosinaan Laajan liikennepaikka toimi ainoastaan liikenteenohjauksen luvankysymis- ja luvanantopaikkana. Liikennepaikalla ei ollut loppuaikoina lainkaan sivuraiteita.

Kaupallinen tavaraliikenne lakkautettiin 1976, ja henkilöliikenne 15. heinäkuuta 1982. Liikennepaikka oli käytössä 29. toukokuuta 1983 saakka, kunnes se lakkautettiin.

Liikennepaikka otettiin uudelleen käyttöön luvankysymis- ja ilmoittautumispaikkana, ja se lakkautettiin aikataulukauden vaihtuessa 3. kesäkuuta 2007.

Asemarakennus on yksityisasuntona.

## Lähteet
Abu Abdillah Muhammad al-Idrisi

**Al-Idrisi** eli **Abu Abdillah Muhammad al-Idrisi** (koko nimi **Abu Abdullah Muhammad al-Idrisi al-Qurtubi al-Hasani as-Sabti**, ; noin 1100 Sabtah – 1166 Sisilia tai Sabtah) oli arabimaantieteilijä, joka asui Sisilian kuningaskunnassa, kuningas Roger II:n hovissa. Hän syntyi Sabtahissa (nykyinen Ceuta, Espanja) ja kuoli ilmeisesti joko Sabtahissa tai Sisiliassa. 

Vuonna 1154 al-Idrisi laati suuren maailmankartan Sisilian normannikuninkaan Roger II:n kehotuksesta. Kartta tunnetaan toimeksiantajan mukaan nimellä *[[Tabula Rogeriana]]*. Kartanliitteeksi hän laati kirjan, jonka nimeksi tuli *Geografia*. Al-Idrisi laati myös hopeisen karttapallon, joka painoi 400 kiloa, ja kuvasi seitsemän mannerta, kauppareitit, järvet, joet, tasangot ja vuoret sekä suurimmat kaupungit.

Al-Idrisin karttoja käytettiin Euroopassa vuosisatoja. Muun muassa Kristoffer Kolumbus käytti karttoja, jotka perustuivat al-Idrisin työhön.

## Kuvaus Suomesta

 
Al-Idrisi kuvasi maantieteellisessä teoksessaan myös *Fmrk*-nimistä maata, jonka oletetaan tarkoittaneen Lounais-Suomea tai Finnmarkia. Abu al-Idrisin teoksessa Fmrk rajoittuu ”Norjan saaren” pohjoispäähän. Siellä kerrotaan olevan paljon kyliä ja viljeltyjä alueita, mutta ei muita kauppapaikkoja kuin *Ebreze* (mahdollisesti ”Abrasa”, *Auransuu*). Suomen kuninkaalla on Al-Idrisin mukaan Norjassa monta paikkakuntaa ja asuttua seutua. Hän kertoo myös maasta nimeltä *Tabast* (Häme), jossa on paljon kyliä ja vähän kauppapaikkoja ja jossa kylmyys on vielä ankarampi kuin Suomessa. Hämeeseen luetaan meren äärellä oleva kaupunki, *Dagwhata* eli Hiidenmaa. Maailmankartassa mainitaan Hämeen lisäksi myös Turku eli *Abua.* Maassa sijaitsee myös Ragvalda-niminen kaupunki. ”Kaupunkien” nimet ovat kuitenkin vääristyneet pahoin arabiankielisessä tekstissä, eikä niitä voida varmuudella tunnistaa. Al-Idrisin mainitsemat paikat ovat ehkä olleet jonkinlaisia markkinapaikkoja. Kaupunkimaisia asutuksia Suomessa ei nykyisen käsityksen mukaan ollut vielä 1100-luvulla.

## Lähteet

## Aiheesta muualla

*
Laaja

**Laaja** voi tarkoittaa ainakin seuraavia asioita:

* Laaja, kylä Pyhärannassa
* Laaja, kylä Suomussalmella
* Laaja, rautatieliikennepaikka Suomussalmella
* Laaja, entinen Soanlahden kirkonkylän osa Neuvostoliitolle luovutetulla alueella.
Aitolahden vanha kirkko

**Aitolahden kirkko** on harmaakivestä 1920-luvun lopussa muurattu kirkko Tampereen Aitoniemessä entisen Aitolahden kunnan alueella Tampereen Messukylän seurakunnan alueella. Sen suunnitteli Birger Federley. Tontin kirkkoa varten lahjoitti Laalahden tilan omistaja, professori Rurik Pihkala. Hautausmaan tontin lahjoittivat Kustaa ja Ida Ruokonen. Kirkko on suorakaiteen muotoinen torniton pitkäkirkko, jonka toisella sivustalla on pieni eteinen. Kirkko jäljittelee vanhoja keskiaikaisia kivikirkkoja muun muassa seinämateriaalin valinnassa. Kirkko on rakennettu talkoilla. Samoin päätykolmioiden tiiliset yläosat ovat tyypillisiä nimenomaan vanhoille kivikirkoille. Runkohuonetta ja eteistä kattaa jyrkkä satulakatto. Keskiaikaisesta tilankäytöstä poiketen Aitolahden kirkon sakasti ei ole kirkon sivulla, vaan muusta kirkkosalista erotettuna runkohuoneen päädyssä.

Kirkossa on istumapaikat 230 hengelle. Alttaritauluna on saksalaisen Fritz Hilbertin tekemä lasimaalaus. Kirkossa on Kangasalan urkurakentamon vuonna 1928 rakentamat 9+1-äänikertaiset urut, jotka on nykyaikaistettu vuonna 1966.

Entisen Aitolahden seurakunnan kirkko on valittu Tampereen kulttuuriympäristökohteisiin. Valinnan perusteena oli, että sen arkkitehtoninen ratkaisu, keskiaikaisen kivikirkon tyyli, on historiallinen kuriositeetti.

## Lähteet

## Aiheesta muualla
*Panoraamakuvia Aitolahden vanhalta kirkolta - Virtuaalinen Tampereen kaupunkiopas: VirtualTampere.com
D12

**D12** (myös **Dirty Dozen** ja **D-Twizzy** ja **Detroit Twelve**) oli yhdysvaltalainen yhtye, jonka räppäri Proof perusti vuonna 1995. Myös Eminem kuului yhtyeeseen aina Proofin ennenaikaiseen kuolemaan 2006 asti. Yhtyeen tunnetuimpia kappaleita ovat esimerkiksi *Shit on You*, *My Band*  ja *Purple Pills*. 

Eminemin tuottama studioalbumi *Devil's Night* julkaistiin vuonna 2001 ja toinen studioalbumi *D-12 World* vuonna 2004. *D-12 World*in single *My Band* nousi suureksi hitiksi. Yhtye koki suuren kolauksen vuonna 2006 kun perustaja Proof ammuttiin yökerhossa, jonka jälkeen yhtye on pitänyt hiljaiseloa. Vuonna 2011 yhtye julkaisi kaksi mixtapea: *Return of the Dozen Vol. 1* ja Return of the Dozen Vol. 2. Entinen jäsen, Fuzz Scoota tuli takaisin yhtyeeseen samana vuonna. Vuonna 2018 Bizarre ja Mr. Porter jättivät yhtyeen keskittyäkseen soolouriinsa.

## Jäsenet
* Eminem (1999-2006)
* Proof (1996-2006; kuolemaansa asti)
* Bizarre (1996-2006, 2008-2014, 2014-2018)
* Mr. Porter (1996–2006, 2008–2012, 2014–2018)
* Kuniva (1996–2006, 2008–2018)
* Swifty McVay (1999–2006, 2008–2018)
* Bugz (1996–1999; kuolemaansa asti)
* Fuzz Scoota (2011–2014)

## Diskografia

### Studioalbumit
* *[[Devil's Night]]* (2001) 
* *[[D-12 World]]* (2004) 
**<big>Mixtapet</big>**

* *[[The Underground EP]]* (1997)
* *[[Rap Attack]]* (1999)
* *[[The Ambition]]* (2007)
* *[[Return of the Dozen Vol. 1]]* (2008)
* *[[Return of the Dozen Vol. 2]]* (2011)
* *[[The Devil's Night Mixtape]]* (2015)

### Singlet
* "Shit on You" (2000)
* "Purple Pills" (2001)
* "Fight Music" (2001)
* "My Band" (2004)
* "How Come" (2004)

## Lähteet
Frederick Banting

**Frederick Grant Banting** (14. marraskuuta 1891 – 21. helmikuuta 1941) oli kanadalainen lääketieteilijä, joka sai Nobelin palkinnon yhtenä insuliinin keksijöistä 1923. Palkinnon johdosta hän sai ritarinarvon ja Sir-arvonimen.

Brittiläissyntyinen Banting muutti Torontoon, Kanadaan 1921, ja alkoi työskennellä professori John Macleodin alaisena yhdessä jatko-opiskelija Charles Bestin kanssa. Hän sitoi koe-eläiminä käytettyjen koirien haiman tiehyet niin että niihin kertyi salaperäistä "haimaeritettä", jota saatettiin käyttää diabeteksesta kärsivien koirien hoitoon. 

Yhdessä James Collipin kanssa he kehittivät menetelmää edelleen niin että saatettiin käyttää tavallisten syntymättömien vasikoiden ja sikojen haimoja. Niiden "haimaeritteestä" erotettua ainetta alettiin kutsua insuliiniksi. Kokeiluvaiheessa aineen työnimi oli *isletiini* koska sitä eristettiin ns. saarekesoluista (engl. *islet*)  

Ajatus syntyi koska Banting maalaispoikana tiesi että maanviljelijät useinkin astuttivat teurastukseen menossa olevat lehmät ja siat koska teurastamo maksoi eläimestä kokonaispainon mukaan. Tiedemiehenä hän myös tiesi että eläin ei tarvitse ruuansulatusnesteitä sikiötilassa eli niiden haimassa olisi vain saarekesoluja joista hän saisi tarvitsemaansa ainetta. Menetelmää kehitettiin ja siitä tulikin tavanomaisin insuliinin tuotantotapa aina uuteen menetelmään asti eli bakteerikantaan kytkemiseen. 

Banting ja Macleod saivat Nobelin palkinnon 1923. Banting jakoi osakkuutensa Charles Bestin kanssa, koska katsoi tämän ansainneen palkinnon Macleodin sijaan. Macleod puolestaan jakoi palkintosummansa James Collipin kanssa. 

Insuliinin kehitystyö oli poikkeuksellisen nopeaa; muutamien kuukausien kuluttua alkuperäisestä ajatuksesta ainetta voitiin jo tuottaa massoittain. Ensimmäisen insuliinilla hoidetun diabetespotilaan nimi oli Leonard Thompson.

Banting menehtyi lääkintämajurin arvoisena Kanadan kuninkaallisten ilmavoimien eli RCAF:n kuljetuskoneen maahansyöksyssä Ontariossa. Best kertoo muistoartikkelissaan Bantingin jääneen eloon itse onnettomuudessa mutta käyttäneen voimansa loppuun huolehtiessaan muista onnettomuuden uhreista. 

## Lähteet
Anne Bancroft

**Anne Bancroft** (s. **Anna Maria Louisa Italiano** ) oli yhdysvaltalainen elokuvanäyttelijä. Hän syntyi New Yorkissa italialaisten siirtolaisten lapsena ja opiskeli sekä näyttelemistä että ohjaamista New Yorkissa ja Los Angelesissa.

Bancroft sai parhaan naispääosan Oscar-palkinnon vuonna 1963 elokuvasta *[[Ihmeidentekijä]]* (*The Miracle Worker*), joka kertoo Helen Kellerin elämästä. Hän oli Oscar-ehdokkaana neljä muutakin kertaa, muun muassa menestyselokuvassa *[[Miehuuskoe]]* (*The Graduate*).  Hän voitti myös kaksi Golden Globea, kaksi Tony-palkintoa ja kaksi Emmyä.

Bancroftin puoliso oli Mel Brooks. Kirjailija ja käsikirjoittaja Max Brooks on heidän poikansa.

Bancroftilla on tähti Hollywood Walk of Famella.

## Valikoitu filmografia

## Palkinnot ja ehdokkuudet

## Lähteet

## Aiheesta muualla

* 
* 
* 
* 
* 
*
Heavy Metal Meeting

**Heavy Metal Meeting** oli Viitasaarella vuosittain elokuussa pidettävä raskaan musiikin tapahtuma. Se pidettiin ensimmäisen kerran vuonna 2004 Hotelli Pihkurin läheisyydessä ja viimeisen kerran samalla paikalla kesällä 2009. Tapahtuman perintöä jatkaa  Heavy Metal Evening. Paikkakunnan ja tapahtuman pienestä koosta huolimatta esiintyjät ovat olleet varsin nimekkäitä.

## Esiintyjät
### 2004
*Thunderstone
*Machine Men
*Amaran

### 2005
*Entwine
*Stam1na
*Wingdom

### 2006 (11.8.)
*Diablo
*Malpractice
*Manitou

### 2007 (10.8.)
*Amorphis
*Sturm und Drang
*Morian
*Reprisal Scars

### 2008 (8.8.)
*Waltari
*Sara
*Kiuas
*Tracedawn

### 2009 (14.8.)
* Mokoma
* FM2000
* Antony Parviainen Trio
* Cryal (Sisälavalla)

## Aiheesta muualla

*Vuoden 2005 festivaaliraportti Imperiumi.netissä
Gravediggaz

**Gravediggaz** oli yhdysvaltalainen hip hop -yhtye New Yorkista, joka on tunnettu mustasta huumoristaan sekä särmikkäästä äänimaailmastaan. Yhtye perustettiin vuonna 1994 ja siitä tuli *[[superyhtye]]* kooten yhteen Prince Paulin (aiemmin De La Soulin ja Stetsasonicin tuottaja), Frukwanin Stetsasonicista, Too Poeticin Brothers Grymistä ja RZA:n Wu-Tang Clanista (joka Gravediggazia perustettaessa oli juuri julkaissut Wu-Tang Clanin debyytti-albumin). Ryhmä on laajalti kunnioitettu ja sitä pidetään yhtenä eniten vaikuttaneista ja uranuurtajista pienessä hiphopin horrorcore-alaluokassa.

## Diskografia

## Singlet
* 1994 "Diary Of A Madman"
* 1994 "Nowhere To Run, Nowhere To Hide"
* 1994 "1-800 Suicide"
* 1997 "Unexplained"
* 1997 "The Night The Earth Cried"
* 1997 "Dangerous Mindz"
* 2001 "Rest in Da East / Nightmare in A Minor"

## Aiheesta muualla

* Gravediggaz fansite
*
Bandanmeri

**Bandanmeri** on merialue Indonesian lähellä,   osa Tyyntämerta mutta satojen saarien siitä erottama.  Bandanmeren pinta-ala on 470&nbsp;000 km2. Se on itä-länsisuunnassa noin tuhat kilometriä leveä, pohjois-eteläsuuntaan noin puolet siitä. Bandanmeren rannikot ovat vaaraksi merenkululle, sillä siellä on lukuisia louhokkoisia karikkoja ja pieniä saaria. Merta reunustaviin saariin kuuluvat mm. Sulawesi, Buru, Seram ja Timor. 

## Lähteet

## Aiheesta muualla
Beni Hammadin Al Qal’a

**Beni Hammadin Al Qal’a** () on arkeologinen kohde Algeriassa lähellä Välimeren rannikkoa hieman Algeristä länteen. Alueella oli hammadidien berberivaltakunnan ensimmäinen pääkaupunki. Se perustettiin vuonna 1007 ja tuhottiin 1152. Alueen merkittävämpiä kohteita on suuri moskeija. Beni Hammadin Al Qal’a on listattu UNESCOn maailmanperintäkohteeksi.

Beni Hammadin Al Qal'a sijaitsee 36 km M'Silan kaupungista koillisee, tuhannen metrin korkeudessa Djebel Maâdidin etelärinteellä. Beni Hammadin Qal'an perusti 1000-luvun alussa Hammad, Bologhinen (Algerin perustajan) poika, ja se hylättiin vuonna 1090 hilalilaisten hyökkäyksen uhatessa. Se on yksi islamilaisen sivilisaation mielenkiintoisimmista ja tarkimmin ajoitetuista monumenttikomplekseista. Qal'a käsittää 7 km:n säteellä osittain purettujen linnoitettujen muurien sisällä suuren määrän raunioita, joihin kuuluu suuri moskeija minareetteineen sekä useita palatseja. Moskeija, jonka rukoussali käsittää 13 käytävää ja 8 holvikaarta, on Algerian suurimpia, ja sen minareetti on Algerian toiseksi vanhin.

## Lähteet

## Aiheesta muualla
Helsinki-luokan ohjusvene

**Helsinki-luokan ohjusveneet** olivat Suomen merivoimien neljän vuosina 1981–1986 valmistetun aluksen muodostama ohjusveneluokka. Ne olivat *[[Ohjusvene Helsinki|Helsinki]]*, *[[Ohjusvene Turku|Turku]]*, *[[Ohjusvene Oulu|Oulu]]* ja *[[Ohjusvene Kotka|Kotka]]*. Luokan alukset on poistettu käytöstä 2000-luvun kuluessa ja ne korvattiin Rauma-luokan ohjusveneillä. Luokan viimeinen palveluksessa ollut alus *Oulu* kiinnittyi laituriin Pansiossa 14. heinäkuuta 2007 viimeisen merimatkansa päätteeksi palveltuaan lopun aikansa ohjusaseistuksesta riisuttuna vartioveneenä.

## Suunnittelu ja rakentaminen
Toinen parlamentaarinen puolustuskomitea, joka jätti mietintönsä kesäkuussa 1976, suositteli poistumassa olevien moottoritykkiveneiden ja saattajien korvaamista iskukykyisillä taisteluveneillä. Mietinnön perusteella Wärtsilän Helsingin telakalta tilattiin vartiovene 80:n prototyyppi 17. lokakuuta 1978. Suunnitellun aluksen vaatimuksiksi asetettiin kolme eri aseistusvaihtoehtoa ja 32 solmun nopeus kaikissa Itämeren olosuhteissa. Aluksen mitoiksi tuli siten pituus 45 ja leveys 9 metriä sekä 280 tonnin uppouma. Nopeustavoitteen saavuttamiseksi alusten pääkoneina oli kolme dieselmoottoria, joiden yhteisteho oli 9000 kW. Pääkoneet pyörittivät säätölapapotkureita. Alusten runko oli pääosin alumiinia.

## Alukset
*Kotka* ja *Oulu* myytiin vuonna 2008 Kroatialle.

## Lähteet
* 
*

### Viitteet

## Aiheesta muualla
*Tekniikka & Talous: Patria toimitti ohjusveneitä Kroatiaan
Alijó

**Alijó** on Portugalin kunta Vila Realin piirissä Norten hallintoalueella. Sen pinta-ala on 298 neliökilometriä ja väkiluku 10&nbsp;402 (vuonna 2022). Kunnan väestötiheys on siten 35,0 asukasta neliökilometrillä.

Alijón pormestari (*presidente da câmara municipal*) on José Paredes. Kunnan juhlapäivä on 11. marraskuuta.

## Freguesiat
* Alijó
* Amieiro
* Carlão
* Casal de Loivos
* Castedo
* Cotas
* Favaios
* Pegarinhos
* Pinhão
* Pópulo
* Ribalonga
* São Mamede de Ribatua
* Sanfins do Douro
* Santa Eugénia
* Vale de Mendiz
* Vila Chã
* Vila Verde
* Vilar de Maçada
* Vilarinho de Cotas

## Lähteet

## Aiheesta muualla

* Viralliset sivut
Boticas

**Boticas** on Portugalin kunta Vila Realin piirissä Norten hallintoalueella. Sen pinta-ala on 322 neliökilometriä ja väkiluku noin 4&nbsp;917 (vuonna 2022). Kunnan väestötiheys on siten 15,3 asukasta neliökilometrillä.

Boticasin pormestari on sosiaalidemokraattipuolueen Fernando Queiroga. Kunnan juhlapäivä on 6. marraskuuta.

## Freguesiat
* Alturas do Barroso
* Ardãos
* Beça
* Bobadela
* Boticas
* Cerdedo
* Codessoso
* Covas do Barroso
* Curros
* Dornelas
* Fiães do Tâmega
* Granja
* Pinho
* São Salvador de Viveiro
* Sapiãos
* Vilas

## Lähteet

## Aiheesta muualla

* Viralliset sivut
Sosiaalidemokraattinen puolue

**Sosiaalidemokraattinen puolue** voi tarkoittaa seuraavia puolueita:
* Sosiaalidemokraattinen puolue, andorralainen puolue
* Sosiaalidemokraattinen puolue, elsalvadorilainen puolue
* Sosiaalidemokraattinen puolue, gabonilainen puolue
* Sosiaalidemokraattinen puolue, hondurasilainen puolue
* Sosiaalidemokraattinen puolue, entinen islantilainen puolue
* Sosiaalidemokraattinen puolue, entinen isobritannialainen puolue vuosina 1979–1982
* Sosiaalidemokraattinen puolue, entinen isobritannialainen puolue vuosina 1981–1988
* Sosiaalidemokraattinen puolue, entinen isobritannialainen puolue vuosina 1988–1990
* Sosiaalidemokraattinen puolue, isobritannialainen puolue, 1990–
* Sosiaalidemokraattinen puolue, itätimorilainen puolue
* Sosiaalidemokraattinen puolue, japanilainen puolue
* Sosiaalidemokraattinen puolue, keskiafrikkalainen puolue
* Sosiaalidemokraattinen puolue, entinen luxemburgilainen puolue vuosina 1970–1984
* Sosiaalidemokraattinen puolue, entinen malesialainen puolue
* Sosiaalidemokraattinen puolue, nicaragualainen puolue
* Sosiaalidemokraattinen puolue, nigerialainen puolue
* Sosiaalidemokraattinen puolue, portugalilainen puolue
* Sosiaalidemokraattinen puolue, entinen ranskalainen puolue
* Sosiaalidemokraattinen puolue, romanialainen puolue
* Sosiaalidemokraattinen puolue, ruandalainen puolue
* Sosiaalidemokraattinen puolue, serbialainen puolue
* Sosiaalidemokraattinen puolue, tadžikistanilainen puolue
* Sosiaalidemokraattinen puolue, uusiseelantilainen puolue
* Sosiaalidemokraattinen puolue, virolainen puolue
* Sosiaalidemokraattinen puolue, entinen yhdysvaltalainen puolue vuosina 1898–1901
Katso myös:
* Afganistanin sosiaalidemokraattinen puolue
* Albanian sosiaalidemokraattinen puolue
* Bosnian ja Hertsegovinan sosiaalidemokraattinen puolue
* Brasilian sosiaalidemokraattinen puolue
* Euroopan sosiaalidemokraattinen puolue
* Itävallan sosiaalidemokraattinen puolue
* Korean sosiaalidemokraattinen puolue, pohjoiskorealainen puolue
* Kroatian sosiaalidemokraattinen puolue
* Liettuan sosiaalidemokraattinen puolue
* Mauritiuksen sosiaalidemokraattinen puolue
* Montenegron sosiaalidemokraattinen puolue
* Romanian sosiaalidemokraattinen puolue, entinen puolue
* Ruotsin sosiaalidemokraattinen puolue
* , entinen puolue
* Saksan riippumaton sosiaalidemokraattinen puolue, entinen puolue vuosina 1915–1931
* Saksan sosiaalidemokraattinen puolue
* Slovakian Sosialidemokraattinen Puolue, entinen puolue
* Suomen Sosialidemokraattinen Puolue
* Sveitsin sosiaalidemokraattinen puolue
* Tšekin sosiaalidemokraattinen puolue
* Ukrainan sosiaalidemokraattinen puolue (yhdistynyt)
* Venäjän sosiaalidemokraattinen puolue
* Yhdistynyt sosiaalidemokraattinen puolue, guineabissaulainen puolue
RBS15

**RBS15** on ruotsalaisen Saab Bofors Dynamicsin valmistama meritorjuntaohjus, josta Suomessa käytetään nimitystä **MTO85**, tarkoittaen meritorjuntaohjusta vuodelta 1985. Alkuperäinen nimike RBS 15 on lyhennys sanasta robotsystem 15 eli ohjusjärjestelmä 15. Ohjuksen tehtävänä on pintamaalien, eli kaikkien muiden alusten paitsi sukellusveneiden torjunta. Laukaistu ohjus lentää alle äänennopeudella (<1.0 Mach) lähellä meren pintaa maaliinsa inertia- ja GPS-ohjattuna.

Ohjusta käytetään Suomessa sekä merivoimien ohjusveneiltä että kuorma-autolavetilta laukaistavina versioina.

Heinäkuussa 2018 ohjuksesta esiteltiin päivitetty versio RBS15 Gungnir.

## Tekniset tiedot
*Pituus: 433 cm
*Halkaisija: 50 cm
*Paino: 800 kg
*Taistelulataus: 200 kg
*Sytytin: isku- ja herätesytytin
*Ohjausjärjestelmä: inertia-, GPS- ja tutkaohjautuva
*Kantama: versiosta riippuen 70–200 km

## Versiot
*RBS-15 Mk. I: Moottorina ranskalainen Microturbo TRI-60, työntövoima 3,73 kN (380 khp/830 lbf). Kantama 70+ km
*RBS-15F: Mk I muunnettuna lentokoneesta laukaistavaksi. Otettiin käyttöön 1989.
*RBS-15 Mk. II: Suunniteltu laukaistavaksi maalta, lentokoneesta ja aluksista. Kantama 70+ km
*RBS-15SF: Mk. II:n vientiversio Suomeen. Suomessa käytetty lyhenne on **MTO85** (*Meritorjuntaohjus 1985*)
*RBS-15 Mk. III: aluksesta laukaistava versio kyvyllä iskeä myös maalla sijaitseviin kohteisiin. Tuotanto aloitettiin 2004. Kantama 200 km.
*RBS-15SF-3: Mk. III:n ja päivitetyn Mk. II:n vientiversio Suomeen, tunnetaan myös nimellä **MTO85M**
*RBS-15 Mk. IV: Parhaillaan kehitettävänä. Kaksitoimiset sensorit, entistä pidempi kantama ja kehittyneempi tiedonsiirto. Taistelukärki on vaihdettavissa tehtävästä riippuen. Tulevat päivitykset voivat sisältää mahdollisuuden optimoida ominaisuudet maa- tai merimaaleja vastaan.

## Käyttäjämaat
### Nykyiset käyttäjät
* Merivoimien ohjuskorvetit ja rannikon liikkuvat ohjuspatterit.
* Merivoimien Gawron-luokan fregatit.
* Merivoimien ohjusveneet, Visby-luokan korvetit ja ilmavoimien Gripen -hävittäjäkoneet sekä rannikon liikkuvat ohjuspatterit.
* Tulevaisuudessa Braunschweig-luokan korvetit ja F125-luokan fregatit sekä mahdollisesti Brandenburg-luokan fregatit.
* Merivoimien ohjusveneet ja rannikon liikkuvat ohjuspatterit.

### Hankintaa suunnittelevat
* Thaimaan kuninkaalliset ilmavoimat kaavailee varustavansa hankkimansa Gripen -hävittäjät RBS-15F -ohjuksin.
* Turkin merivoimat kaavailee RBS-15Mk3 -ohjuksia uuteen Milgem -korvettiin.

### Entiset käyttäjät
* Joitakin RBS-15 -ohjuksia hankittiin 1980-luvun lopulla entisen Jugoslavian merivoimille.

## Lähteet

## Aiheesta muualla

* MTO-85 Mervoimien sivulla
* RBS15 Saabin sivuilla
Pieter Collen

**Pieter Collen** (s. 20. kesäkuuta 1980, Gent, Itä-Flanderi, Belgia) on belgialainen jalkapalloilija, joka edustaa Alankomaiden Eredivisiessä pelaavaa Feyenoordia. Collenin pelipaikka on puolustaja.

Ammattilaisuransa kaudella 1997/1998 AA Gentissä aloittanut Collen on pelannut Alankomaissa kaudesta 1999/2000 lähtien ja edustanut nykyisen seuransa lisäksi Vitesseä, NEC Nijmegeniä ja NAC Bredaa. Feyenoordissa Collenin pelipaikka on jäänyt vähiin. Vaikka hän pelasi sen paidassa ensimmäiset ottelunsa jo kaudella 2001/2002, on pääsarjaotteluita rotterdamilaisseurassa kertynyt vasta 12.

Collen debytoi Belgian maajoukkueessa 11. maaliskuuta 2006 pelatussa ottelussa Saudi-Arabiaa vastaan. Tuo ottelu on myös hänen toistaiseksi ainoa maaottelunsa.

## Aiheesta muualla
*Collen Voetbal Internationalin tietokannassa 
*Collenin kuva, tietoja ja tilastoja
Sabrosa

**Sabrosa** on Portugalin kunta Vila Realin piirissä Norten hallintoalueella. Sen pinta-ala on 157 neliökilometriä ja väkiluku noin 5&nbsp;584 (vuonna 2022). Kunnan väestötiheys on siten 35,6 asukasta neliökilometrillä.

Sabrosan pormestari on Maria Helena Marques Pinto da Lapa. Kunnan juhlapäivä on 8. syyskuuta.

## Freguesiat

* Celeirós
* Covas do Douro
* Gouvinhas
* Paços
* Parada de Pinhão
* Provesende, Gouvães do Douro e São Cristóvão do Douro

* Sabrosa
* São Lourenço de Ribapinhão
* São Martinho de Antas e Paradela de Guiães
* Souto Maior
* Torre do Pinhão
* Vilarinho de São Romão

## Lähteet

## Aiheesta muualla

* Viralliset sivut
Valpaços

**Valpaços** on Portugalin kunta Vila Realin piirissä Norten hallintoalueella. Sen pinta-ala on 549 neliökilometriä ja väkiluku noin 14&nbsp;571 (vuonna 2022). Kunnan väestötiheys on siten 26,6 asukasta neliökilometrillä.

Valpaçosin pormestari on sosiaalidemokraattipuolueen António Joaquim de Medeiros. Kunnan juhlapäivä on 6. marraskuuta.

## Freguesiat

*Água Revés e Crasto
*Argeriz
*Bouçoães
*Canaveses
*Carrazedo de Montenegro e Curros
*Ervões
*Fornos do Pinhal
*Friões

*Lebução, Fiães e Nozelos
*Padrela e Tazem
*Possacos
*Rio Torto
*Santa Maria de Emeres
*Santa Valha
*Santiago da Ribeira de Alhariz
*São João da Corveira

*São Pedro de Veiga de Lila
*Serapicos
*Sonim e Barreiros
*Tinhela e Alvarelhos
*Vales
*Valpaços e Sanfins
*Vassal
*Veiga de Lila
*Vilarandelo

## Lähteet

## Aiheesta muualla

* Viralliset sivut
Death Angel

**Death Angel** on sanfranciscolainen thrash metal -yhtye. Se perustettiin vuonna 1982 ja jatkoi toimintaansa vuoteen 1991. Vuonna 2001 yhtye aktivoitui jälleen ja toimii yhä. Death Angelin alkuperäisjäsenet olivat serkuksia ja etnisesti filippiiniläistaustaisia, sekä lisäksi soittotaidoistaan huolimatta varsin nuoria. Rumpali Andy Galeon oli ensimmäisten studionauhoitusten aikaan vasta 14-vuotias.

Yhtye on esiintynyt Suomessa ainakin Oulun Kuusrockissa heinäkuussa 1988, Oulun Kuusisaaren paviljongissa, Kauhajoen Kasinolla, Tampereen Tullikamarilla ja päivää myöhemmin Helsingin Lepakossa (yhdessä Forbiddenin kanssa) tammikuussa 1990, Tuska Open Air -metallifestivaalissa vuonna 2004, Oulun Jalometallissa 2009, Sauna Open Air -metallifestivaaleilla 2010 Danzigin lämmittelijänä. He esiintyivät myös vuoden 2020 helmikuussa Tampereen Pakkahuoneella ja Helsingin The Circuksessa.

Rumpali Will Carroll vaipui vuoden 2020 maaliskuussa 12 päiväksi koomaan saatuaan koronavirustartunnan Hän oli hengityskoneessa Pohjois-Kalifornialaisen sairaalan teho-osastolla.

## Jäsenet
* Mark Osegueda – laulu
* Ted Aguilar – kitara
* Rob Cavestany – kitara
* Damien Sisson – basso
* Will Carroll – rummut

### Entiset jäsenet
* Gus Pepa – kitara (1982–1992)
* Dennis Pepa – basso, laulu (1982–2008)
* Andy Galeon – rummut (1982–1991, 2001–2008)
* Chris Kontos – rummut (1991)
* Sammy Diosdado – basso (2009)

## Diskografia

### Studioalbumit
* 
* 
* 
* 
* 
* 
* 
* 
* 

## Lähteet

## Aiheesta muualla

* Viralliset kotisivut
*
Hyeenat

**Hyeenat** (Hyaenidae) on petoeläinten heimo. Heimoon kuuluu neljä lajia, joista kaikkia tavataan Afrikassa; juovahyeenaa myös Lähi-idässä ja Intiassa. Hyeenat ovat läheisempää sukua kissaeläimille, sivettieläimille ja mangusteille kuin koiraeläimille.

## Kuvaus

Hyeenoille tyypillistä on vankka ruumiinrakenne, voimakaspiirteinen pää ja suuret korvat. Heimon erityispiirteitä ovat muita nisäkkäitä vahvemmat leuat, joilla ne voivat murskata kovaakin luuta, ja hyvin tehokas ruoansulatus. Sulamattoman ravinnon hyeenat oksentavat, ja ne ulostavat lähinnä kalkkia. Vain sarvet ja sorkat ne jättävät rauhaan. Hyeenat juoksevat siirtäen saman puolen etu- ja takaraajaa samanaikaisesti. Hyeenojen haju- ja kuuloaisti ovat erittäin tarkat mutta näköaisti on heikko.

Hyeenat metsästävät isoja saaliseläimiä laumoissa, mutta pienempiä yksikseen. Monet hyeenalajit syövät raatojakin.

## Lajit

*Täplähyeena (*Crocuta crocuta*) 
*Rusko- eli vaippahyeena (*Hyaena brunnea*) 
*Juovahyeena (*Hyaena hyaena*) 
*Maasusi (*Proteles cristatus*) 

Täplähyeena, hyeenoista suurin, saalistaa isojakin eläimiä ja käy myös haaskalla. *Hyeena*-sanalla tarkoitetaan usein nimenomaan täplähyeenaa. 

Juova- ja ruskohyeena ovat pikkueläinten, hedelmien ja raatojen syöjiä. 

Muista hyeenoista poiketen maasusi ei käy haaskoilla, eikä se tapa suuria eläimiä, johtuen sen verraten heikoista leuoista ja pienestä koosta. Maasusi on arka termiittien syöjä. Nisäkäsnimistötoimikunta ehdotti vuonna 2008 maasuden uudeksi suomenkieliseksi nimeksi *termiittihyeenaa*.

## Lähteet

## Aiheesta muualla
*Laji.fi: Hyeenat (''Hyaenidae'')
*ITIS: Hyaenidae 
*Animal Diversity Web: Family Hyaenidae
Jack Dempsey

**William Harrison ”Jack” Dempsey** (24. kesäkuuta 1895 Manassa, Colorado – 31. toukokuuta 1983 New York, New York) oli yhdysvaltalainen raskaansarjan ammattinyrkkeilijä ja näyttelijä. 

Dempsey oli raskaansarjan maailmanmestari 1919–1926. Häntä pidetään yhtenä vuosikymmenen suurimmista julkisuuden henkilöistä. Dempsey, hänen managerinsa Jack Kearns ja promoottori Tex Rickard ansaitsivat yhteensä 8,4 miljoonaa Yhdysvaltain dollaria vuosina 1921–1927 vain viidellä ottelulla. Ensimmäinen suora radiolähetys ammattilaisnyrkkeilyn mestaruusottelusta oli Dempseyn ja Georges Carpentierin kohtaaminen 2. heinäkuuta 1921.

Dempsey nousi raskaansarjan maailmanmestariksi 4. heinäkuuta 1919 Toledossa voittamalla Jess Willardin kolmannessa erässä tyrmäyksellä. Dempsey oli ottelussa ylivoimainen, ja tämä kohtaaminen sai lisänimen *Toledon verilöyly*. Hän piti titteliä hallussaan yli seitsemän vuotta kunnes hävisi Gene Tunneylle 23. syyskuuta 1926 Philadelphiassa. Vuotta myöhemmin Dempsey pääsi vielä ottelemaan mestaruudesta Tunneyta vastaan, mutta kärsi Chicagossa pistetappion ottelussa, joka tunnetaan pitkästä laskusta; Dempsey onnistui lyömään Tunneyn lattiaan, mutta tämä sai olla kanveesissa yli kymmenen sekuntia, ehtien nousta ylös ennen kuin tuomari oli laskenut kymmeneen. Tämä johtui siitä, ettei Dempsey ollut tietoinen uudesta säännöstä, jonka mukaan nyrkkeilijän pitää mennä kulmaukseensa odottamaan vastustajansa kaaduttua kanveesiin. 

Tämän kohtaamisen, joka oli ensimmäinen yli kahden miljoonan Yhdysvaltain dollarin tulot kerännyt nyrkkeilyottelu, jälkeen Dempsey päätti ammattilaisuransa nyrkkeilijänä.

Vuonna 2007 ESPN asetti Jack Dempseyn 1900-luvun parhaista pohjoisamerikkalaisista urheilijoista kootulla listallaan sijalle 52.

## Elokuvat

*Daredevil Jack (1920)
*Winning His Way(1924)
*A Society Knockout
*West of the Water Bucket
*So This Is Paris
*All's Swell on the Ocean
*Bring Him In
*The Title Holder
*The Town Hall To-Night
*Health Farm Wallop
*K.O. for Cupid (1924)
*Manhattan Madness (1925)
*A Dozen Socks (1927)
*Off Limits (1953)
*Damn Citizen (1958)

## Lähteet
* 

### Viitteet

## Aiheesta muualla

* Jack Dempsey Boxrec-tietokannassa
*
* The Battle of the Century  –  Dokumenttifilmi vuodelta 1921 Dempseyn ja Carpentierin ottelusta (34 min 27 s)
Onslaught

**Onslaught** on englantilainen thrash metal -yhtye. Kaksi punkkaria – Nige Rockett (kitara) ja Steve Grice (rummut) – perustivat sen Bristolissa vuonna 1983. Myöhemmin mukaan liittyi Jase Pope (laulu) ja Paul Hill (basso). Onslaughtin sanoitukset olivat muihin 80-luvun thrash-yhtyeisiin verrattuna tavallista uskonnonvastaisempia. Yhtyeen tunnetuin levy lienee The Force. 

## Yhtyeen jäsenet

* Sy Keeler - laulu
* Nige Rockett - kitara
* Alan Jordan - kitara
* James Hinder - basso
* Steve Grice - rummut

### Aikaisemmat jäsenet

* Paul Mahoney - laulu/basso
* Steve Grimmett - laulu (ollut myös Grim Reaper -yhtyeessä)
* Jase Stallard -basso/kitara
* Rob Trotman - kitara

## Diskografia

* 83 Demo
* 2nd Demo 83
* What Lies Ahead 83 demo
* What Lies Ahead Unreleased ep
* Power from Hell (1985)
* The Force (1986)
* Let There Be Rock
* Welcome To Dying
* In Search of Sanity (1989)
* Killing Peace (2007)
* Sounds of Violence (2011)
* VI (2013)
* Generation Antichrist (2020)
* Origins of Aggression (2025)

## Aiheesta muualla

*Viralliset kotisivut
Arcos de Valdevez

**Arcos de Valdevez** on Portugalin kunta Viana do Castelon piirissä Norten hallintoalueella. Sen pinta-ala on noin 448 neliökilometriä ja väkiluku 20&nbsp;819 (vuonna 2024). Kunnan väestötiheys on siten 47 asukasta neliökilometrillä.

Arcos de Valdevezin pormestari on Olegário Gomes Gonçalves. Kunnan juhlapäivä on 11. heinäkuuta.

## Freguesiat

* Aboim das Choças
* Aguiã
* Aldora
* Ázere
* Cabana Maior
* Cabreiro
* Carralcova
* Cendufe
* Couto
* Eiras
* Ermelo
* Extremo
* Gavieira
* Giela
* Gondoriz
* Grade
* Guilhadeses

* Loureda
* Madalena de Jolda
* Mei
* Miranda
* Monte Redondo
* Oliveira
* Paçô
* Padroso
* Parada
* Portela
* Prozelo
* Rio Cabrão
* Rio de Moinhos
* Rio Frio
* Sá
* Sabadim
* Salvador

* Salvador de Padreiro
* Santa Cristina de Padreiro
* Santa Maria de Távora
* Santar
* São Cosme e São Damião
* São Jorge
* São Paio
* São Paio de Jolda
* São Vicente de Távora
* Senharei
* Sistelo
* Soajo
* Souto
* Tabaçô
* Vale
* Vila Fonche
* Vilela

## Lähteet

## Aiheesta muualla

* Kunnan internetsivut
Pelikaanimies

**Pelikaanimies** on vuonna 2004 valmistunut  Liisa Helmisen käsikirjoittama ja ohjaama elokuva, joka perustuu Leena Krohnin romaaniin *Ihmisen vaatteissa* (WSOY 1976). Se keräsi vuosina 2004 ja 2005 yhteensä 100&nbsp;121 katsojaa. Pelikaanimies sai Jussi-palkinnot äänisuunnittelusta ja lavastuksesta. Se on myös palkittu Chicagon kansainvälisillä lastenelokuvafestivaaleilla.

## Juoni

Emilin vanhemmat eroavat ja hän muuttaa äitinsä kanssa kaupunkiin. Emilin uuden kodin naapurina asuu mekastava herra Lintu. Kaupungilla herra Lintu on tavallisen näköinen ihminen, joka kulkee puku päällä. Tosiasiassa herra Lintu on oikea lintu, pelikaani, jonka Emil näkee kirkon portailla ottamassa suullaan lokin pudottamaa kalaa kiinni. Emil ystävystyy herra Linnun kanssa. Myöhemmin Emil tutustuu myös Elsa-nimiseen tyttöön.

Emil saa isältään kirjeen ja lähtee kahdeksi viikoksi hänen luokse maalle. Sillä välin herra Lintu paljastuu ja hänet viedään eläintarhaan. Emil palaa takaisin Helsinkiin ja lähtee pelastamaan herra Lintua Elsan kanssa. Lapset vapauttavat herra Linnun, joka päättää lentää pois.

## Näyttelijät

*Kari Ketonen – herra Lintu (Pelikaanimies)
*Roni Haarakangas – Emil
*Inka Nuorgam – Elsa
*Jonna Järnefelt – talonmies
*Liisa Mustonen – Emilin äiti
*Tommi Raitolehto – Emilin isä
*Anu Viheriäranta – Helena ballerina
*Ismo Kallio – ovimies
*Heikki Kinnunen – Postimies
*Jussi Lampi – huoltomies
*Kristiina Elstelä – Arpojen myyjä
*Seppo Pääkkönen – Eläintarhan vartija
*Antti Pääkkönen – Eläintarhan vartija
*Anu Komsi – Diva
*Björn Andresen – Pianisti
*Jorma Uotinen – von Rothbart
*Juha Varjus – Eläintarhan vartija
*Emma Grönqvist – baletinopettaja
*Katariina Lohiniva – Kahvilan pitäjä
*Emma Lillqvist – Pikku tyttö
*Kiureli Sammallahti – Haitarinsoittaja
*Carl-Johan Häggman – Rumpali
*Leif Segerstam - kapellimestari

## Lähteet

## Aiheesta muualla
* Pelicanman.net  – *Pelikaanimies*-elokuvan virallinen kotisivu
Bofors 40 Mk3

**Bofors 40 Mk3** on BAE Systems Bofors AB:n valmistama laivatykki, jota käytetään useiden Suomen merivoimien alusten ilmatorjunta-aseena.

## Aiheesta muualla
*Bofors 40 Mk3 Naval Gun System
Chandrasekharin raja

**Chandrasekharin raja** (tai Chandrasekharin massa) on valkoisen kääpiön suurin mahdollinen massa. Se on noin 2,8&nbsp;×&nbsp;1030&nbsp;kg eli noin 1,4 Auringon massaa. Tarkka lukuarvo riippuu tähden koostumuksesta . Tämän rajan löysi ja laski ensimmäisenä Nobel-palkittu intialainen fyysikko Subrahmanyan Chandrasekhar vuonna 1930.

Valkoinen kääpiö on elinkaarensa loppupäässä oleva tähti, jonka sisuksen ydinreaktiot ovat loppuneet. Valkoisen kääpiön romahtamisen estää tavanomaisen säteilypaineen sijaan elektronien degeneraatiopaine. Elektronit ovat fermioneja, joten kaksi elektronia ei voi olla samassa kvanttitilassa. Kun elektronikaasua puristetaan pienempään tilaan, täytyy elektronien virittyä korkeammille energiatiloille, ja tästä aiheutuva paine pysäyttää tähden luhistumisen. Jos valkoisen kääpiön massa ylittää Chandrasekharin rajan, virittyneiden elektronien energia on niin suuri että elektronisieppaus muuttuu energeettisesti kannattavaksi. Tällöin tähden aine muuntuu neutroneiksi (ja neutriinoiksi), ja tähti romahtaa neutronitähdeksi.

## Lähteet
Ammusilmatorjunta

**Ammusilmatorjuntaa** on ilmatorjunta, missä aseistuksena käytetään ilmatorjuntaohjusten sijasta perinteisiä menetelmiä: ilmatorjuntakonekivääreitä ja ilmatorjuntatykkejä. Ennen ohjuksien kehitystä lähes kaikki (poikkeus ilmatorjuntaraketti Fliegerfaust) aktiivinen ilmatorjunta oli ammusilmatorjuntaa. Ilmatorjunnan kehitys alkoi ensimmäisessä maailmansodassa siitä, että kenttätykkejä pyrittiin suuntaamaan taivaalle ja ampumaan hitaasti liikkuvia ilmalaivoja tai hitaasti lentäviä lentokoneita konekiväärien ja kiväärien ilma-ammunnan lisäksi.

Keveintä ammusilmatorjuntaa on rynnäkkökiväärillä tai muulla vastaavalla suoritettu ilma-ammunta, missä usean aseen tuli pyritään keskittämään ennakot huomioiden kohteeseen. Raskainta ammusilmatorjuntaa on suuren kaliiperin konetykkien tulitus.

Ammusilmatorjunnalla on yhä edelleen merkitystä nykyaikaisen sodankäynnin kannalta. Perinteisestä koetellusta tekniikasta johtuen ilmatorjuntatykit ovat luotettavia, eikä niiden ampumia kranaatteja kyetä häiritsemään tai harhauttamaan kun ne on kerran ammuttu. Ammusilmatorjunnan käyttökelpoisuutta rajoittaa ohjuksia pienempi torjuntaulottuvuus. Nykyään ammusilmatorjuntaa käytetään lähi- ja kohdeilmatorjunnassa lähinnä tiedustelulennokkeja, taisteluhelikoptereita ja rynnäkkökoneita vastaan. Asejärjestelmät saattavat olla varustettuja laskimella ja tutkalla.
Sacred Reich

**Sacred Reich** oli yhdysvaltalainen thrash metal -yhtye. Sen kappaleet olivat usein poliittisia ja kantaa ottavia. Vaikka Sacred Reichin levyjä ja t-paitoja näkyi aikoinaan Suomessakin, se ei silti koskaan noussut kovin suosituksi missään vaan jäi kulttibändiksi.

## Jäsenet
* Phil Rind (laulu/basso – ensimmäisellä demolla laulamisen hoiti ”tyyppi nimeltä Dan”)
* Dave McClain (rummut)
* Wiley Arnett (kitara)

## Diskografia
### Studioalbumit
* 
* 
* 
* 
* 

### EP:t
*Draining You of Life (demo) (1986)
*Surf Nicaragua (1988)
*A Question (1991)

### Livealbumit
*Alive at the Dynamo (1989)
*Still Ignorant (1987-1997) (1997)

### DVD:t
*Live at Wacken (2012)

## Aiheesta muualla
*http://www.angelfire.com/az/SacredPages
*http://www.metal-archives.com/band.php?id=120
Hasbro

**Hasbro** on yhdysvaltalainen yritys, joka valmistaa leluja ja pelejä. Se on maailman toiseksi suurin lelujen  tuottaja. Hasbro on myös maailman eniten myydyn lautapelin, *[[Monopoly|Monopolyn]]*, julkaisija. Yrityksen perustivat vuonna 1923 veljekset Henry ja Helal Hassenfeld. Yhtiön nimi oli aluksi Hassenfeld Brothers. Alkuvaiheessa se valmisti enimmäkseen tekstiilejä, ensimmäiset lelunsa yritys valmisti 1940-luvulla.

Yhtiöllä oli videopelien julkaisuun keskittynyt tytäryhtiö Hasbro Interactive, joka myytiin joulukuussa 2000 Infogramesille. Vuonna 2005 Hasbro osti takaisin oikeudet eräisiin peleihin.

Hasbron osake noteerataan New Yorkin pörssissä.

## Tunnettuja tuotemerkkejä
* Action Force
* Action Man
* Beyblade
* FurReal
* Littlest Pet Shop
* My Little Pony
* Nerf
* Ouija
* Transformers
* Trollz
* Wizards of the Coast
* Risk

## Lähteet

## Aiheesta muualla
Tycho Brahe

**Tycho Brahe** voi tarkoittaa seuraavia asioita:
*1677 Tycho Brahe, asteroidi
*M/S Tycho Brahe, Scandlines-varustamon matkustaja-autolautta
*Tyko Brahe, tanskalainen tähtitieteilijä.
Ray Ozzie

**Ray Ozzie** (s. 20. marraskuuta 1955) on ohjelmoija ja Microsoftin entinen johtava ohjelmistoarkkitehti. Hänet nimitettiin tehtävään 15. kesäkuuta 2006 Bill Gatesin seuraajaksi. 

Ozzien aiemmat ansiot sovelluskehityksessä liittyvät pääosin Lotus Notes -ohjelmistoon, jonka ensimmäisen version hän suunnitteli 1980-luvulla. Ozzie on myös perustanut Groove Networks -yhtiön, jonka Microsoft osti vuonna 2005. Ozzie siirtyi Microsoftille yrityskaupan mukana.

Microsoft ilmoitti vuonna 2010, että Ozzie tulisi jättämään tehtävänsä.

## Lähteet
Ratto

**Ratto** oli suomalainen miestenlehti, joka ilmestyi vuosina 1973–1987 ja 2007–2015. Lehden sisältö oli lähinnä alastomien naisten kuvia ja sensaatiojuttuja. Rattoa julkaisivat Pop-lehdet, Lehtimiehet Oy ja Press Masters Oy. Vuonna 2015 Pirkanmaan käräjäoikeus asetti lehteä kustantaneen Press Mastersin konkurssiin, mikä merkitsi jälleen Raton lakkauttamista.

## Lähteet
* Jytinää Eestissä – Sleepy Sleepersin tarina (1987)
* Uusi Ratto 

### Viitteet

## Aiheesta muualla
* FinnSleaze! Finnish Men's Magazines of the 1950s - 1970s
Nyrkkiposti

**Nyrkkiposti** oli vuosien 1960 ja 1976 välillä julkaistu suomalainen miehille suunnattu yleisaikakauslehti, joka sisälsi pehmopornoa, miesten seikkailukertomuksia, skandaaliuutisia ja tutkivaa journalismia. Lehden perusti 1960 Mauri Lintera nimellä *Nyrkki* ja vuonna 1968 nimeksi tuli *Nyrkkiposti*.  Vuonna 1977 lehti muuttui *[[Nykyposti]]*-lehdeksi. Nyrkki-lehden kirjoittajiin kuului muun muassa Veikko Ennala.

*Nyrkkipostin* päätoimittajaksi vuonna 1968 nimitetty Isto Lysmä onnistui nostamaan lehden levikin 80 tuhannesta 200 tuhanteen, mutta tuli irtisanotuksi kerrottuaan vuonna 1974 *[[Suomen Kuvalehti|Suomen Kuvalehdelle]]* (SK 24/1974) lehtensä arveluttavista työmenetelmistä. Lysmän mukaan lehdestä saatettiin soittaa julkisuuden henkilölle ja pyytää haastattelua. Kun henkilö kieltäytyi, häntä uhattiin että ellei anna haastattelua, lehti kertoo että hänellä on avioton lapsi. Tämän henkilö tietenkin kiisti, jolloin puhelu päätettiin ja tehtiin juttu otsikolla ”NN kieltää aviottoman lapsensa”. Pian tämän jälkeen skandaalilehdistöä laitettiin kuriin säätämällä laki yksityiselämää loukkaavasta tiedon levittämisestä.

## Lehden nimi
Lehden nimi tarkoittaa postituksen sijasta tuttavan tai muun luotetun henkilön mukana toiselle henkilölle vietyä viestiä.

Lehti toimi eri aikoina eri nimillä ja eri kustantajien julkaisemana:
* *Nyrkki: maailman hurjimpia tosielämän seikkailuja* (1960–1968, Kustannusliike Pan)
* *Nyrkkiposti* (1968–1972, UK-lehdet)
* *NP: nyrkkiposti* (1974–1976, Lehtimiehet, ISSN: 0355-4309)
* *Super nyrkkiposti: viihteellinen aikakauslehti* (1976, Lehtimiehet, ISSN: 0355-4732)
* *Nykyposti* (1977–2004, Pop-lehdet, ISSN: 0355-9637)

## Lähteet

## Aiheesta muualla
* FinnSleaze! Finnish Men's Magazines of the 1950s - 1970s
*
Bofors 57 Mk3

**Bofors 57 Mk3** (Yhdysvalloissa *57 mm Mk110*) on Boforsin (nyk. BAE Systems Bofors AB, osa BAE Systems -konsernia) kehittämä laivatykki. Tykkiä käytetään Suomessa Hamina-luokan ohjusveneissä. Vanhempi malli Bofors 57 Mk1 on käytössä Hämeenmaa-luokan miinalaivoilla.

Mk3 on yleistykki, jota voidaan käyttää maa-, meri- ja ilmamaaleja vastaan.
Aseella voi ampua erityyppisiä ammuksia, myös ohjelmoitavia 3P-ammuksia (Pre-fragmented, Programmable, Proximity).
Samanaikaisesti voi olla ladattuna kahta eri ammustyyppiä, joita voidaan vaihtaa keskenään milloin tahansa.
Tykki toimii kauko-ohjatusti, varatoimintona gyroskooppistabiloitu paikallinen ohjaus.
Tietokoneohjattu air burst -sarjatulitoiminto mahdollistaa mm. ohjusten torjunnan. Mk.1 on pääpiirtein vastaava, kuin Mk.3, mutta siitä puuttuu joitakin ominaisuuksia, kuten automaattinen ammussyöttö ja 3P ammukset.

## Tekniset tiedot
* kaliiperi 57 mm
* tulinopeus 220 ls/min
* aseeseen voi kerralla olla ladattuna 120 ammusta
* lähtönopeus 1 035 m/s
* kantama 17 000 m
* tehokas ampumaetäisyys ilmamaaliin 6 000 m
* aika lepotilasta tulenavaukseen 2,2 s
* paino 7 500 kg

## Lähteet

## Aiheesta muualla
*Naval Techology: Bofors Defence - Naval Guns and Programmable Ammunition
*BAE Systems: Bofors
*BAE Systems: Bofors 57mm MK3 Naval Gun System 
*Rannikon Puolustaja 3/2002: Bofors 57 L70 Mk3 uusi "viisseiska" enemmän kuin gap-filler
Satyagraha

**Satyāgraha** (; *satya* ’totuus’ + *āgraha* ’pyrkimys’) tarkoittaa väkivallattoman vastarinnan filosofiaa. Mahatma Gandhi käytti satyāgrahaa Intiassa brittejä vastaan ja kamppaili sen avulla Intian itsenäisyyden puolesta. Satyāgrahan kolme periaatetta ovat

#*satya* eli totuus, avoimuus, rehellisyys
#*ahiṃsā* eli kieltäytyminen muiden vahingoittamisesta
#*tapasyā* eli uhrautumishalu.

Ensimmäinen satyāgraha-periaatteita käyttävä vastarintakampanja aloitettiin 11. syyskuuta 1906 Etelä-Afrikassa.

"Satyagraha on totuuden voima, rakkauden voima tai sielun voima. Satyagrahan harjoittaja koettaa voittaa pahan hyvällä, vihan rakkaudella, valheen totuudella, väkivallan väkivallattomuudella." 
- Mahatma Gandhi

## Lähteet
Lihavuudenvastustamisyhdistys

**Lihavuuden vastustamisyhdistys ry.** oli suomalainen yhdistys, joka perustettiin 28. tammikuuta 1950 vastavetona sotienjälkeiselle nopeasti kohonneelle elintasolle. Yhdistyksen perustamisen vauhdittajana olivat etenkin joulunpyhinä 1949 saadut ylensyöntiesimerkit. Yhdistys oli luonteeltaan ensimmäinen koko maailmassa ja oli Suomessa merkittävä toimija. Sen toiminta hiipui Painonvartijoiden tuloon.

Lihavuudenvastustamisyhdistyksen ensimmäinen puheenjohtaja oli Yrjö Similä. Muita aktiiveja oli professori A. I. Virtanen. Sen hallitukseen kuului puheenjohtajanakin muun muassa Toivo Rautavaara, joka vuonna 1951 julkaisi kirjan *Syömällä solakaksi ilman kalorilaskua ja paastoamista*. Rautavaara oli yhdistyksen puheenjohtaja toistakymmentä vuotta. 

Yhdistys järjesti laihdutuskursseja. Se aloitti neljä kuukautta kestävät kurssit vuonna 1958. Kunkin kurssilaisen paino aleni keskimäärin 10,6 kiloa. 

Vuonna 1960 ilmestyi kirja *Kuta pitempi vyö, sitä lyhyempi elämä*.

Yhdistyksen toimintaa sivutaan Esko Töyrin vuonna 1961 ohjaamassa yhdeksänminuuttisessa filmidokumentissa *[[Paksu juttu]]*, jossa pääosaa esittää Toivo Rautavaaran lisäksi näyttelijä Juhani Kumpulainen. Dokumentti on lisukkeena Matti Kassilan vuonna 1957 valmistuneen *[[Kuriton sukupolvi (vuoden 1957 elokuva)|Kuriton sukupolvi]]* -elokuvan DVD-julkaisulla vuodelta 2003.

## Julkaisut
*  *Kuta pitempi vyö, sitä lyhyempi elämä*, 1960
* Lihavuuden vastustamisyhdistys r.y. : vuosijulkaisu 1961–1963
* LV-lehti : tiedotus- ja neuvontalehti. Julkaistu: Helsinki : Lihavuuden vastustamisyhdistys, 1966–1967.

## Lähteet
Uutuuteen vetoaminen

**Uutuuteen vetoaminen** eli **argumentum ad novitatem** on argumentointivirhe, jossa pyritään perustelemaan jotain vetoamalla sen uutuusarvoon, ”*uusi luuta lakaisee paremmin kuin vanha*”, mutta ei perustella, miksi uusi asia olisi parempi kuin vanha. Sen yleinen kaava on:

# A edustaa uutta, radikaalia tai käänteentekevää näkökantaa
# A on siksi tosi

Toisessa muodossaan argumentum ad novitatem menee:

# A on uudempi teoria kuin B
# A on siksi tosi ja B epätosi.

Esimerkkejä uutuuteen vetoamisesta voisivat olla vaikkapa:

:*Nyt on markkinoilla uusi ja paranneltu vaippa. Se on siksi tehokkaampi kuin muut.*

Uutuuteen vetoamisen vastakohta on perinteisiin vetoaminen.
Argumentum ad misericordiam

**Argumentum ad misericordiam** on argumentointivirhe, jossa pyritään vetoamaan sääliin tai empatiaan, ja perustelemaan sillä argumentointi oikeaksi.

Esimerkkejä: 

*Olet arvostellut kokeeni väärin. Opiskelin hartaasti sitä varten. Jos hylkäät kokeen, elämäni on pilalla!*

*Toivon että pidät opinnäytetyöstäni. Tein sitä kuusi vuotta, enkä tiedä mitä tehdä, jos hylkäät sen.*

## Lähteet
* 

### Viitteet
Juha Kangas (kapellimestari)

**Juha Jaakko Antero Kangas** (s. 27. marraskuuta 1945 Kaustinen) on suomalainen kapellimestari, joka perusti Keski-Pohjanmaan Kamariorkesterin vuonna  1972.

Kangas opiskeli Sibelius-Akatemiassa viulunsoittoa. Vuosina 1972–1986 hän opetti sitä itse Keski-Pohjanmaan musiikkiopistossa. Kangas toimi myös viiden vuoden ajan vuoteen 1972 Helsingin kaupunginorkesterin alttoviulistina. Hän oli kaustislaisen pelimanniyhtyeen Kankaan pelimannien jäsen 1960- ja 1970-luvulla.

Kangas on saanut muun muassa säveltaiteen valtionpalkinnon vuonna 1992. Hän ja Keski-Pohjanmaan Kamariorkesteri saivat vuonna 1998 Madetoja-palkinnon.

Kangas jäi eläkkeelle Keski-Pohjanmaan kamariorkesterista 2010 ja on sen jälkeen jatkanut vierailevana kapellimestarina erityisesti Suomessa ja myös ulkomailla.

## Lähteet

## Aiheesta muualla
* Tarpila, Laila: Kapellimestari Juha Kangas on Kokkolan musiikkielämän rakentaja. Musiikin syntymäpäiväkalenteri 27.11.2020. Yleisradio.
Argumentum ad consequentiam

**Argumentum ad consequentiam** eli **seurauksiin vetoaminen** on argumentointivirhe, jossa argumentin oikeellisuus pyritään perustelemaan vetoamalla sen seurauksiin – joko toivottaviin tai ei-toivottaviin. Se eroaa argumentum ad baculumista siinä, että ad baculum vetoaa väkivaltaan tai sen uhkaan, kun taas ad consequentiam puolestaan argumentista seuraavaan hyötyyn tai haittaan. Argumentum ad consequentiamin yleinen muoto on:

#   Argumentin A seurauksena on Q
#   Q on toivottu/ei-toivottu asia.
#   Siispä A on tosi/epätosi.

:*Ateismin on oltava virheellinen ideologia, sillä jos Jumalaa ei ole, silloin kaikki on sallittua eikä moraalille ole perusteita.*
:*Lasten lyöminen on oikein, sillä näin he muuttuvat tottelevaisiksi.*

## Katso myös
* Moralistinen virhepäätelmä
* Naturalistinen virhepäätelmä
Madetoja-palkinto

**Madetoja-palkinto** on Suomen Säveltäjät ry:n jakama palkinto ansioituneille suomalaisen nykymusiikin esittäjille. Vuonna 1988 perustettu palkinto on nimetty säveltäjä Leevi Madetojan mukaan.

Palkinto jaetaan suomalaiselle tai ulkomaalaiselle henkilölle tai yhteisölle, joka on toiminut erityisen ansiokkaasti suomalaisen luovan säveltaiteen hyväksi. Pääpaino on uuden musiikin esiintuomisessa. Palkintona luovutetaan kuvanveistäjä Matti Koskelan suunnittelema veistos.

## Madetoja-palkinnon saajat
* pianotaiteilija Liisa Pohjola (1988)
* kapellimestari Paavo Rautio (1989)
* Radion sinfoniaorkesteri (1990) 
* huilutaiteilija Mikael Helasvuo (1992)
* kapellimestari Ulf Söderblom (1993)
* Radion kamarikuoro (1995)
* kapellimestari Juha Kangas & Keski-Pohjanmaan Kamariorkesteri (1998)
* Sinfonia Lahti (2000)
* laulaja, baritoni Jorma Hynninen (2003)
* sellotaiteilija ja Kuhmon pitkäaikainen taiteellinen johtaja Seppo Kimanen (2005)
* tietokirjailija, toimittaja ja Suomalaisen musiikin tiedotuskeskuksen entinen johtaja Pekka Hako (2007)
* kapellimestari Susanna Mälkki (2016)
* laulaja, sopraano Anu Komsi (2020)

## Lähteet